namamangha kayo na akoy mag isip ng gayon, sapagkat hindi ninyo nauunawa ang kalakhan ng pangalang kastila, hindi ninyo kilala, hindi; ikinakapit ninyo sa mga tao, sa mga pag aari; sa ganang inyo, ang kastila, ay mangyayaring maging mangdadambong, mangyayaring maging mamamatay, mapagbalatkayo, bulaan, lahat na, matanganan lamang ang kaniyang inaari; sa ganang akin, ang kastila, ay dapat na iwan ang lahat, ang sakop, ang kapangyarihan, ang kayamanan, ang lahat na, lahat bago ang karangalan!, aking ginoo! tayoy tumututol kung nababasa nating ang lakas ay napapaibabaw sa katwiran, at pinapupurihan natin kung sa pag gawa ay nakikita nating siyay balatkayo na hindi lamang inililiko kundi ipinaiilalim sa inyong kapasiyahan upang kayoy makapangyari. sa dahilan ngang iniibig ko ang espana, ay nagsasalita ako dito at hindi ko pinanganganiban ang pangungunot ng inyong noo!